stanford-oval/wikipedia huggingface dataset:
Duncan Edwards

| 0 | 1 | 2 |
| --- | --- | --- |

Henkilötiedot
Koko nimi: Duncan Edwards
Syntymäaika: 1. lokakuuta 1936
Syntymäpaikka: Dudley, Englanti
Kuolinaika: 21. helmikuuta 1958 (21 vuotta)
Kuolinpaikka: München, Saksa
Seurat
| Vuodet | Seura | O (M) |
| 1953–1958 | Manchester United | 151 (20) |
Maajoukkue
| 1955–1958 | Englanti | 18 (5) |
 Seurajoukkueuran tilastot kattavat vain kansalliset sarjat.
Duncan Edwards (1. lokakuuta 1936 – 21. helmikuuta 1958) oli englantilainen jalkapalloilija. Dudleyssa syntynyt Edwards liittyi amatöörinä Manchester Unitedin kesäkuussa 1952 ja ammattilaisjalkapalloilijaksi hän ryhtyi 1. lokakuuta 1953. Hän kuului 1950-luvulla "Busbyn pienokaisiksi" kutsuttuun Matt Busbyn valmentamaan Manchester Unitedin nuoreen joukkueeseen. Edwards loukkaantui Münchenin lento-onnettomuudessa helmikuussa 1958 niin pahoin että kuoli kymmenen päivän kuluttua onnettomuudesta sairaalassa.
4. huhtikuuta 1953 Edwardsista tuli nuorin pelaaja, joka on pelannut Englannin 1. divisioonassa, kun hän esiintyi ensi kerran ManU:n paidassa ottelussa Cardiff Citya vastaan. Ensiesityksensä Englannin maajoukkueessa hän teki 2. huhtikuuta 1955 ottelussa Skotlantia vastaan, ollen nuorin Englannin paidassa pelannut pelaaja. Edwards ehti pelata yhteensä 175 ottelua ja tehdä 21 maalia Unitedissa, maajoukkueessa hän teki 5 maalia 18 ottelussa.
Aiheesta muualla

Kotisivut (Arkistoitu – Internet Archive)
Kalmari (Saarijärvi)

Nahjuksen kylätalo, Kalmari, Saarijärvi.
Kalmari on kylä Saarijärvellä, noin 15 kilometriä keskustasta luoteeseen Kokkolan suuntaan. Kylässä on noin 250 kotitaloutta. Vuoden 2012 lopussa Kalmarissa asui 495 ihmistä, joista 134 oli yli 65-vuotiaita.
Kalmarin kylä sijaitsee Kalmarinharjulla noin 15 km:n etäisyydellä Saarijärven keskustasta Kokkolan suuntaan, valtatie 13:n varrella. Karstulaan on matkaa 10 kilometriä, Jyväskylään 80 ja Seinäjoelle 90 kilometriä.
Kylä on järvien ympäröimä. Lounaispuolella on Kalmarinselkä ja koillispuolella Valkeinen, ja niiden välissä on pienempiä lampia, kaikkiaan kylän alueella yli kaksikymmentä. Alueella on paljon mökkiläisiä ja myös vuokramökkejä.
Vuonna 1907 perustettu kylä- ja urheiluseura Kalmarin Nahjus ylläpitää 1950-luvulla rakennettua kylätalo Nahjusta ja järjestää tapahtumia. Joka kesäinen tapahtuma on kopittomien traktoreiden kokoontumisajot. Lisäksi Kalmarissa toimii tai on aiemmin toiminut Kalmarin maamiesseura, Kalmarin Maatalousnaiset, Kalmarin kylätoimikunta ja Kalmarin seudun PVY. Kalmarin kylämuseo sijaitsee vanhassa puisessa viljamakasiinissa.
Kylän tärkeänä elinkeinona on maa- ja metsätalous. Kylässä sijaitsee yksi Suomen suurimmista lypsykarjatiloista, HRV-Farm Oy, jossa on noin 600 lypsävää. Kalmarissa sijaitsee myös yli 40 000 kanan kanala Tikalan Oy, joka valmistaa näiden tuotoksista puutarhojen kasvualustoja, lannoitteita ja  kateaineita. Edellisten lisäksi kylällä on paljon muitakin pienempiä vireitä yrityksiä.
Historiaa

Kalmarista on löydetty Saarijärven vanhin tunnettu kivikautinen asuinpaikka Eerola, joka on ajoitettu noin vuoteen 8000 eaa. Kylän kirjoitettu historia alkaa Niilo Muhosen viimeistään vuonna 1564 perustamasta Kalmarin uudistilasta. Muita Kalmarin vanhoja tiloja ovat Sirola, Niemelä, Pirttiniemi ja Siroistenmäki, 1700-luvun lopulla syntyneitä Löytymäki, Markkula ja Korkiamäki. Kapteeni af Enehjelm asutti Kalmarin Mannilaa vuosina 1805–1811, sitten Kalmarin tilaa 1811–1819. Kruununvouti Daniel Filip Danielson omisti sen jälkeen Kalmarin ja Muholan tilat ja niiden jälkeen Isoaholan, jossa kuoli vuonna 1851. Hänen pojanpoikansa, historioitsija J. R. Danielson-Kalmari otti nimeensä kotitalon ja kylän nimen. Vuodesta 1839 aina 1860-luvulle Kalmarin talon omistajana oli varatuomari A. Forstén.
Valkeisen ja Kalmarinselän välisellä hiekkakankaalla, valtatie 13 molemmin puolin on yhä nähtävissä vuosien 1916–1917 aikana ensimmäisen maailmansodan venäläisjoukkojen tekemät vallitukset alkuperäisessä asussaan. Niihin kuuluu tien 13 suuntaisesti kulkeva kivetty tykkitie, josta on vielä jäljellä osia.
Kestikievari toimi kylässä pisimpään Kangaskantalan talossa (1882–1910), mutta laajimmillaan Kalmarin talossa, jossa kievari tarjosi matkustavaisille kolme majoitushuonetta.  Kievariosa paloi vuonna 1925.
Isoaholan laitumet Kalmarissa on otettu mukaan luetteloon valtakunnallisesti arvokkaista perinnemaisemakohteista. Iso-Aholan tila on inventoitu maakunnallisesti arvokkaana kohteena.
Kalmarin koulut

Kalmarin kansakoulu perustettiin vuonna 1894 ja sai vuonna 1898 L-muotoisen hirsisen koulutalon Kalmarin talon maalle. 1950-luvulla rakennettiin toinen koulurakennus, kaksikerroksinen puurakennus ja opettajan asunto. Oppilasmäärä oli suurimmillaan vuonna 1965, jolloin Kalmarin kansakoulua kävi 152 lasta. Kyläkoulu toimi peruskoulun alakouluna ja esikouluna kevääseen 2015 saakka. Myös Länsi-Kalmarissa toimi oma kansakoulu vuosina 1911–1966.
Julkisia taideteoksia

Näyttelijä Tarmo Manni oli kotoisin Kalmarin kylästä. Hänen lahjoittamanaan kylän koulun pihaan pystytettiin vuonna 1981 Arvo Siikamäen tekemä pronssinen Inhimillisyyden patsas (1969), joka siirrettiin vuonna 2014 kylätalo Nahjuksen pihapiiriin. Toinen julkinen taideteos kylätalon alueella on taiteilija Timo Hannusen graniittiveistos Aika.
Tunnettuja kalmarilaisia

Petri Honkonen, ministeri
Päiviö Hetemäki, ministeri
Ilpo Kokkila, vuorineuvos
Tarmo Manni, näyttelijä
Kyläkirja

Vuonna 1993 on julkaistu kyläkirja Kalmarin kylätiellä.  Sen koosti ja toimitti Ilpo Riihimäki, joka oli syntyisin Kalmarista.
Englannin 3. divisioona

| Football League Third Division |
| --- | --- |
Laji:  jalkapallo
Maa(t):   Englanti
Perustettu:  1920
Lopetettu:  2004
Joukkueita:  24
Sarjataso:  3 (1889–1992) 4 (1992–2004)
Ylempi taso:  2. divisioona
Alempi taso:  4. divisioona (1958–)
Englannin 3. divisioona  oli ennen Englannin Valioliigan perustamista Englannin jalkapallon kolmanneksi korkein sarjataso, vuosina 1992–2004 neljänneksi korkein. Nykyään 3. divisioonaa vastaava sarja on Kakkosliiga.
Vuosina 1921–1958 divisioona oli jaettu etelä- ja pohjoislohkoon. Tämän jälkeen maantieteellisestä jaosta luovuttiin ja joukkueet jakautuivat yksilohkoiseen 3. divisioonaan ja uuteen 4. divisioonaan.
Desmond Dekker

Desmond Dekker (2005)
Desmond Dekker (Desmond Aldophus Dacres, 16. heinäkuuta 1941 – 25. toukokuuta 2006) oli jamaikalainen ska- ja reggaelaulaja ja sanoittaja. Hänen tunnetuimpia hittejään ovat "007 (Shanty Town)" (1967), "It Mek" (1968) ja "The Israelites" (1969) . Ennen Bob Marleyta Desmond Dekker oli tunnetuinkenen mukaan? jamaikalainen muusikko ulkomailla ja eräs suosituimmista kotimaassaan.
Varhaisnuoruus

Desmond Adolphus Dacres syntyi St. Andrewssa, Jamaikalla ja kasvoi Kingstonissa, missä hän kävi Alpha Boy's Schoolia. Äitinsä sairastumisen ja kuoleman jälkeen hän muutti isänsä luo St. Maryyn ja sitten St. Thomasiin, missä hän oli räätälin oppipoikana ennen palaamistaan Kingstoniin, jossa aloitti työn hitsaajana. Työpaikallaan Dekker usein lauloi työkavereidensa yllyttäessä. 1961 hän koe-esiintyi Coxsone Doddille (Studio One) ja Duke Reidille (Treasure Isle), jotka eivät olleet vakuuttuneita hänen lahjakkuudestaan. Dekker kääntyi Leslie Kongin Beverly-levy-yhtiön puoleen, jossa hän koe-esiintyi Derrick Morganille, josta tuli myöhemmin levy-yhtiön suurin tähti.
Levyuran alkuvaiheet

Morganin tuella Dekker sai sopimuksen, muttei levyttänyt ennen kuin 1963, koska Leslie Kong halusi odottaa täydellistä kappaletta, millainen "Honour Your Father and Mother" tuntui olevan.
“Honour Your Father and Mother” oli hitti, jota seurasi “Sinners Come Home” sekä “Labour for Learning,” kuin myös nimen vaihdos (Desmond Dacresista Desmond Dekkeriin). Hänen neljäs hittinsä, "King of Ska" teki hänestä erään Jamaikan suurimmista tähdistä.
Tämän jälkeen Dekker otti taustaryhmäkseen neljä veljestä (Carl, Patrick, Clive ja Barry Howard), The Four Aces.
Dekker ja Howardin veljekset levyttivät useita hittejä kuten Parents, Get Up Edina, This Woman ja Mount Zion. Vuoteen 1967 asti Dekkerin sanoitukset olivat neutraaleja kunnes tuona vuonna hän oli Derrick Morganin "Tougher Than Tough" levyllä, joka oli aloittamassa trendiä jossa populaarimusiikin sanoitukset ihannoivat väkivaltaista Rude Boy -kulttuuria. Dekkerin omat sanoitukset eivät menneet äärimmäisyyksiin, toki hänen tunnetuimmassa kappaleessaan "007 (Shanty Town)" Dekker esitellään rude boy -ikonina ja hänestä tuli myös Ison-Britannian mod-skenen sankari. “007 (Shanty Town)” oli Top 15-hitti Englannissa, ja hän kierteli maata mod-lauman seuraten hänen perässään.
Dekker jatkoi samaan tyyliin, kuten “Rude Boy Train” ja “Rudie Got Soul”, samalla myös jatkaen aikaisempien uskonnollisten ja moraalisten teemojen käyttöä, kuten “It's a Shame”, “Wise Man”, “Hey Grandma”, “Unity”, “It Pays”, “Mother's Young Girl” sekä “Sabotage.” Monet tämän aikakauden hitit olivat hänen debyyttialbumiltaan, 007 (Shanty Town).
Vuonna 1968 Dekkerin "Israelites" julkaistiin, päätyen kärkikymmenikköön USA:n ja Ison-Britannian singlelistoilla. Samana vuonna julkaistiin “Beautiful and Dangerous,” “Writing on the Wall,” “Music Like Dirt”, “Bongo Girl,” sekä “Shing a Ling.” Myöhemmin samana vuonna hän oli myös mukana Beatlesin kappaleessa "Ob-La-Di, Ob-La-Da" nimellä Desmond, kappaleen päätyessä The White Albumille.
"It Mek" tuli vuonna 1969, saaden laimean tyytyväisen vastaanoton, mutta uudelleenlevytyksen jälkeen kappaleesta tuli hitti sekä Jamaikalla että Englannissa. 1969 julkaistiin myös “Problems” ja “Pickney Gal”, molemmat suosittuja mutta vain rajoitetussa määrin.
Uran puoliväli (1970-luku)

70-luvulla suurin osa Dekkerin ajasta meni kiertueilla ja hän muutti Isoon-Britanniaan jossa hän jatkoi levyttämistä. Tämän aikakauden tunnetuimpia kappaleita oli “You Can Get It If You Really Want”, jonka oli kirjoittanut Jimmy Cliff. Dekker ei halunnut levyttää kappaletta, mutta suostui Leslie Kongin suostuteltua häntä. Dekkerin levytyksessä on muuten sama instrumentaalitausta kuin Jimmy Cliffin alkuperäisversiossa. Kong, jonka työnä oli ollut Cliffin ja Dekkerin taustamusiikista vastaaminen, kuoli 1971 jättäen molemmat hetkeksi ilman suuntaa ennen paluutaan musiikin pariin.
Dekker jatkoi levyttämistä ja muodosti vuonna 1974 tuotantotiimin Bruce Anthonyn kanssa. Heidän ensimmäinen hittinsä oli vuonna 1975 levytetty "Sing a Little Song", joka nousi Englannin Top Teniin. Dekker ei kuitenkaan onnistunut jatkamaan menestystään eikä ollut Ison-Britannian listoilla pitkään aikaan. Dekkerin suosio hiipui myös Jamaikalla.
1970-luvun lopulla Dekker teki sopimuksen Stiff Recordsin kanssa, punk-levy-yhtiö joka oli kytköksissä two-tone skeneen. Hän levytti albumin Black & Dekker, taustaryhmänään The Rumour. Levy koostui hänen aikaisemmista hiteistään. Ensimmäinen single oli "Israelites", jonka jälkeen tulivat "Please Don't Bend", "Many Rivers To Cross" sekä "Book of Rules". Hänen seuraava albuminsa oli Compass Point, tuottajana Robert Palmer. Vaikka levy ei myynytkään hyvin, Dekker oli silti suosittu live-esiintyjä ja kierteli The Rumourin kanssa.
Musiikkiuran loppupuoli

Two-Tone skenen haihtuessa 1980-luvun alussa Dekker oli tuhlannut koko omaisuutensa ja julistettiin konkurssiin vuonna 1984. 1980-luvun lopulla julkaistiin ainoastaan yksi livealbumi, mutta hittikappale Israelitiesin uudelleenlevytys herätti suuressa yleisössä mielenkiintoa (kappale soi aikanaan myös Maxellin mainoksen taustalla). Hän uudelleenlevytti myös muita vanhoja singlejään sekä oli mukana The Specialsin levyllä King of Kings. Hän myös teki "Israelites"-kappaleestaan remix-version reggaeartisti Apache Indianin kanssa.
Kuolema

Desmond Dekker kuoli sydänkohtaukseen 25. toukokuuta 2006, kotonaan Thornton Heatissa, Englannissa.
Diskografia > Albumit

007 Shanty Town (1967) – Doctor Bird (Desmond Dekker & The Aces)
Action! (1968) (Desmond Dekker & The Aces)
The Israelites (1969) – Pyramid
Intensified (1970) – Lagoon
You Can Get It If You Really Want (1970) – Trojan
The Israelites (1975), Cactus – ei liity vuoden 1969 albumiin "The Israelities"
Black And Dekker (1980) – Stiff
Compass Point (1981) – Stiff
King of Kings with The Specials (1993) – Trojan Records
Halfway to Paradise (1999) – Trojan
Diskografia > Kokoelma-albumit

This Is Desmond Dekkar (1969) – Trojan Records, uudelleenjulkaistu 2006 sisältäen 19 bonusraitaa.
Double Dekker (1973) – Trojan
Dekker's Sweet 16 Hits (1979) – Trojan
The Original Reggae Hitsound (1985) – Trojan
20 Golden Pieces of Desmond Dekker (1987) – Bulldog
The Official Live and Rare (1987) – Trojan
Greatest Hits (1988) – Streetlife
The Best of & The Rest of (1990) – Action Replay
Music Like Dirt (1992) – Trojan
Rockin' Steady – The Best of Desmond Dekker (1992) – Rhino
Crucial Cuts (1993) – Music Club
Israelites (1994) – Laserlight
Action (1995) – Lagoon
Voice of Ska (1995) – Emporio
Moving On (1996) – Trojan
The Israelites (1996) – Marble Arch
First Time for a Long Time (1997) – Trojan
Desmond Dekker Archive (1997) – Rialto
The Writing on the Wall (1998) – Trojan
Israelites (1999) – Castle Pie
Israelites: The Best Of Desmond Dekker (1963–1971) – Trojan (1999)
Desmond Dekker (2000) – Snapper
The Very Best Of (2000) – Jet Set
Israelites – Anthology 1963 To 1999 (2001) – Trojan
007 - The Best of Desmond Dekker (2011) – Trojan
Diskografia > Singlet > Varhaiset soolosinglet

Honour Your Mother and Father (1963) – Island (nimellä Desmond Dekker & Beverley's Allstars)
Parents (1964) – Island
King of Ska (1964) – Island (nimellä Desmond Dekkar and his Cherry Pies)
Dracula (1964) – Black Swan (nimellä Desmond Dekkar)
Diskografia > Singlet > Desmond Dekker and the Four Aces

Generosity (1965) — Island
Get Up Adina (1965) – Island
This Woman (1965) – Island
Mount Zion (1965) – Island
Diskografia > Singlet > Desmond Dekker and the Aces

007 (Shanty Town) (1967) – Doctor Bird
Wise Man (1967) – Pyramid
007 Shanty Town (1967) – Pyramid
It's a Shame (1967) – Pyramid
Rudy Got Soul (1967) – Pyramid
Rude Boy Train (1967) – Pyramid
Mother's Young Gal (1967) – Pyramid
Unity (1967) – Pyramid
Sabotage (1967) – Pyramid
It Pays (1967) – Pyramid
Beautiful and Dangerous (1967) – Pyramid
Bongo Gal (1967) – Pyramid
To Sir, With Love (1967) – Pyramid
Mother Pepper (1967) – Pyramid
Hey Grandma (1967) – Pyramid
Music Like Dirt (Intensified '68) (1967) – Pyramid
It Mek (1968) – Pyramid
Israelites (1968) – Pyramid
Christmas Day (1968) – Pyramid
It Mek (1969) – Pyramid
Pickney Gal (1969) – Pyramid
Diskografia > Singlet > Myöhemmät soolosinglet

You Can Get It If You Really Want (1970) – Trojan
The Song We Used to Sing (1970) – Trojan
Licking Stick (1971) – Trojan
It Gotta Be So (1972) – Trojan
Beware (1972) – Rhino
Sing a Little Song (1973) – Rhino
Everybody Join Hands (1973) – Rhino
Busted Lad (1974) – Rhino
Israelites (1975) – Cactus (uudelleenlevytys)
Sing a Little Song (1975) – Cactus
Roots Rock (1977) – Feelgood
Israelites (1980) – Stiff (uudelleenmiksaus)
Please Don't Bend (1980) – Stiff
Many Rivers to Cross (1980) – Stiff
We Can and Shall (1981) – Stiff
Book of Rules (1982) – Stiff
Hot City (1983) – Stiff
Jamaica Ska (1993) – Trojan
Aiheesta muualla

Desmond Dekkerin muistokirjoitus Helsingin Sanomissa
Virallinen sivusto
Dongducheonjungangin asema

| Dongducheonjungang 동두천중앙 東豆川中央 |
| --- | --- |

 Soulin metro 
Perustiedot
Metrolinjat:   1 
Sijainti:  37°54′08″N, 127°03′23″E
Osoite:  682 Saengyeon-dong, 228 Dongducheonno, Dongducheon-si, Gyeonggi-do
Paikkakunta:  Dongducheon
Avattu:  15. lokakuuta 1911 15. joulukuuta 2006 (metro)
Käyttäjiä (ark.):  8 793
Etäisyydet
Bosan:  1,0 km
Jihaeng:  1,4 km
Rakenne
Tyyppi:  maanpäällinen
Laituriraiteita:  4
Dongducheonjungangin asema (kor. 동두천중앙역, hanja 東豆川中央驛, engl. Dongducheonjungang Station) on metroasema Dongducheonissa, Etelä-Koreassa. Aseman kautta kulkee Soulin metron linja 1 ja Gyeongwon-linja. Aseman nimi tarkoittaa Dongducheonin keskusasemaa. Se tunnettiin aikaisemmin Eosun asemana.
Laiturit

Laiturilta 1: Hoegi (pikalinja)
Laiturilta 2: Ganeung / Soulin asema / Incheon
Laiturilta 3: Soyosan / Dongducheon
Laiturilta 4: Dongducheon (pikalinja)
Uloskäynnit

Uloskäynti 1: Saengyeonin postitoimisto, bussiterminaali, Sadong-ala-aste, Eosusageori, Dongducheonin julkinen terveyskeskus, Jangangjaerae-tori, Jungang-dongin monitoimitalo, kansallinen sairausvakuutusyhtiö
Uloskäynti 2: pysäköintialue
Uloskäynti 3: Dongducheonin kaupungintalo, Dongducheonin alueellinen meteorologinen virasto, Dongducheonin yläaste, Dongducheonin lukio, Saengyeongeullin-puisto, Saengyeonin ala-aste, Dongducheonin tyttöjen yläaste
Uloskäynti 4: pysäköintialue
| 0 | 1 | 2 |
| --- | --- | --- |
| Edeltävä asema: Bosan Soyosaniin päin |  Linja 1 | Seuraava asema: Jihaeng Incheoniin päin |
| Edeltävä asema: Dongducheon Pääteasema |  Linja 1Dongducheon↔Incheon pikalinja | Seuraava asema: Deokjeong Incheoniin päin |
Katsuura

| Katsuura (勝浦市) |
| --- | --- |
 Hiekkaranta Katsuurassa
 lippu:  symboli
 Katsuuran sijainti Chiban prefektuurissa
 Katsuura
 Koordinaatit: 35°09′08″N, 140°19′15″E 
Valtio:  Japani
Alue:  Kantō
Prefektuuri:  Chiban prefektuuri
Pinta-ala:  
 – Kokonaispinta-ala:  93,96 km²
Väkiluku (06/2020):  17 020
 – Väestötiheys:  181,1 as./km²
Symbolit:  
 – Puu:  Jalohortensia
 
 https://www.city.katsuura.lg.jp/ 
Infobox OKVirheellinen NIMI-arvo: 
Katsuura (jap. 勝浦市, Katsuura-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin kaakkoisosassa Bōsōn niemimaalla Tyynenmeren rannikolla. Sisämaassa kaupungin alue nousee Bōsōn kukkuloille. Katsuurassa on 17 020 asukasta (kesäkuussa 2020) ja sen pinta-ala on 93,96 neliökilometriä.
Edo-kaudella Katsuuran alue oli osan aikaa Uemura-klaanin, osan aikaa Tokugawa-bakufun hallinnassa. Se kehittyi kalastussatamana ja markkinapaikkana, jonka aamutoriperinne alkoi jo Uemura-klaanin hallintokaudella. Nykyisen kaupungin alueella sijaitseva Okitsu toimi sen sijaan satamana Tōhokun ja Edon välisellä laivareitillä. Kaupunkioikeudet osana Japanin nykyistä kunnallishallintoa Katsuura sai vuonna 1958. Kalastus on edelleen keskeinen elinkeino. Boniitin ja Panulirus japonicus -langustien saalismäärät ovat suuria. Kaupungissa toimii myös ama-sukeltajia, jotka kalastavat merikorvia ja Turbo sazae -kotiloita. Sisämaassa viljellään riisiä, vihanneksia ja hedelmiä sekä tuotetaan maitoa.
Katsuura on myös matkailukohde, jonne vierailijoita houkuttelevat Tyynenmeren riasrannikon hiekkarannat ja luonnonnähtävyydet, kuten Katsuuran meripuisto sekä Osen-korogashin ja Ubara-risōkyōn rannikkoseudut. Osa kaupungin alueesta kuuluu Minami-Bōsōn puolikansallispuistoon. Katsuuraa palvelee JR Higashi-Nihonin Sotobō-linja.
Kuvia

Hongyō-ji
Kansainvälinen budō-yliopisto
Moriyan uimaranta
Katsuuran rautatieasema
Aiheesta muualla

Kuvia tai muita tiedostoja aiheesta Katsuura Wikimedia Commonsissa
Kaupungin internetsivut (japaniksi)
Kanagliflotsiini

| --- | --- |

Kanagliflotsiini
Systemaattinen (IUPAC) nimi
(2S,3R,4R,5S,6R)-2-[3-[[5-(4-fluorifenyyli)thiofen-2-yyli]metyyli]-4-metyylifenyyli]-6-(hydroksimetyyli)oksaani-3,4,5-trioli
Tunnisteet
CAS-numero: 842133-18-0
ATC-koodi: A10BK02
PubChem CID: 24812758
DrugBank: DB08907
Kemialliset tiedot
Kaava: C24H25FO5S 
Moolimassa: 444,51
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 98 °C 
Farmakokineettiset tiedot
Hyötyosuus: 65 %
Proteiinisitoutuminen: 99 %
Metabolia: hepaattinen
Puoliintumisaika: 14-15 tuntia
Ekskreetio: ulosteiden ja virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Kanagliflotsiini (C24H25SO5F) on glykosidijohdannaisiin kuuluva orgaaninen yhdiste. Yhdistettä käytetään lääketieteessä aikuistyypin diabeteksen hoitoon. Kanagliflotsiini kuuluu WHO:n keskeisimpien lääkeaineiden luetteloon.
Ominaisuudet ja käyttö

Kanagliflotsiinin vaikutukset perustuvat siihen, että se estää natriumin- ja glukoosinkuljettajaproteiini 2:n toimintaa. Tämän seurauksena glukoosin takaisinimeytyminen munuaisissa estyy ja glukoosin eritys virtsaan kasvaa. Tämän aiheuttaa veren glukoosipitoisuuden pienenemisen. Empagliflotsiinin on myös havaittu vähentävän sydämen vajaatoimintaa ja sydäntapahtumia. Myös munuaisten toiminta paranee. Lääkeainetta käytetään aikuistyypin diabeteksen hoitoon ja sitä voidaan käyttää yhdessä insuliinin, metformiinin ja pioglitatsonin kanssa. Yhdiste annostellaan tablettina.
Haittavaikutukset

Kanagliflotsiinin tavanomaisia haittavaikutuksia ovat sukupuolielinten sieni-infektiot, virtsatietulehdukset ja tihentynyt virtsaamistarve. Yhdessä muiden diabeteslääkkeiden kanssa yhdiste voi aiheuttaa verensokeritason laskemista liian alhaiseksi eli hypoglykemiaa. Kanagliflotsiini voi aiheuttaa luunmurtumariskin lisääntymistä.
Valmistus

Kanagliflotsiinin valmistuksen ensimmäisessä vaiheessa 5-bromi-, tai 5-jodi-2-metyylibentsoehaposta tehdään happokloridi, joka reagoi 2-(4-fluorifenyyli)tiofeenin kanssa. Seuraava vaihe on reaktio reaktio suojatun glukonolaktonin tai glukoosista muodostetun suojatun ja bromatun yhdisteen kanssa. Viimeinen vaihe on suojaryhmien poisto.
Eelis Ismari

Eelis Johannes Ismari sukunimi aik. Isaksson (5. elokuuta 1898 Rauma – 13. marraskuuta 1958) oli suomalainen taidemaalari.
Ismari kävi Suomen Taideyhdistyksen piirustuskoulua 1922–1923. Hän osallistui Suomen Taiteilijain näyttelyihin vuosina 1942 ja 1949.
Teoksia

Kansalaisopisto : öljymaalaus. 1943
Aiheesta muualla

Suomalaisen kuvataiteen bibliografia : Eelis Ismari
Elisabeth Schroedter

| Elisabeth Schroedter |
| --- | --- |

Euroopan parlamentin jäsen
 1994–2014  
Henkilötiedot
Syntynyt: 11. maaliskuuta 1959 (ikä 65) Dresden
Elisabeth Schroedter (s. 11. maaliskuuta 1959) on saksalainen vihreä poliitikko. Hänet valittiin Euroopan parlamenttiin ensimmäisen kerran vuoden 1994 vaaleissa ja uudelleen 1999, 2004 ja 2009. Hän oli Vihreät / Euroopan vapaa allianssi -ryhmän jäsen. Hän oli Työllisyyden ja sosiaaliasioiden valiokunnan puheenjohtaja, ja kuuluu suhteista Valko-Venäjään vastaavaan valiokuntaan.
Elizalde

Elizalde oli espanjalainen automerkki, jota valmistettiin Barcelonassa vuosina 1914-1928. Arturo Elizalde kehitti sukunimeään kantavan automerkin ollessaan Delahaye-auton maahantuoja.
Elizalde Tipo 20 vuodelta 1914
Elizalden malleja olivat esimerkiksi prototyyppi Tipo 11 vuodelta 1914 ja Model 29 (3817 cm³, nelisylinterinen moottori).
Vuonna 1920 Elizalde Tipo 48 oli maailman suurin henkilöauto . Sen 8-sylinterinen rivimoottori oli ensimmäisiä lajissaan ja tuotti 60 hevosvoimaa (eli 44 kilowattia; moottorin teho ilmoitettiin muodossa 50/60 hv, joista ensimmäinen luku tarkoittaa verohevosvoimia ja toinen todellista tehoa). Iskutilavuus oli 8143 cm³, neljä venttiiliä sylinteriä kohti ja etujarrut oli tehostettu. Autosta oli myös toinen versio, jossa oli 8-sylinterinen rivimoottori (5181 cm³) saavuttaen huippunopeuden 160 km/t.
Elizalde kilpa-auto Barcelonassa 1923
Elizalde valmisti kilpa-autoja ja kuljettajan ohjaamia ylellisiä autoja, esimerkiksi Elizalde Coupé de Ville -mallia. Elizalde-autoja käytti myös Espanjan hovi .
Eliá (saari)

| --- | --- |
Sijainti:  40°13′30″N, 23°45′48″E, Sithonía Chalkidikí, Keski-Makedonia Kreikka
Vesialue:  Singitikóslahti
Merialue:  Egeanmeri, Välimeri
Pinta-ala:  0,009 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Eliá (kreik. Ελιά) on pieni Kreikan saari, joka sijaitsee Singitikóslahdessa Sithonían niemen itärannikolla sen ja Diáporoksen saaren välissä. Saaren pinta-ala on noin 0,009 neliökilometriä ja se on asumaton (vuonna 2011). Hallinnollisesti Eliá kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa. Eliásta koilliseen sijaitsee Peristérin saari.